Az alapítvány a 2013-14-ben megvalósított **TÁMOP pályázat fenntartási időszak**ának ebben az évében 8 programot valósított meg, melyeken összesen 356-an regisztráltak.

1. április 22: Tavaszi kerékpártúra Nagymágocsra
2. május 26: Egészségnap (BGRG)
   1. A dohányzás veszélyei – előadás (Dr. Fejes Kinga fül-orr-gégész adjunktus)
   2. Újraélesztés – gyakorlati tréning (Dr. Lóczi Gerda SBO főorvos)
   3. Stresszoldás – gyakorlati tréning (Széll Erzsébet pszichológus)
   4. Egészségügyi szűrés (vércukorszint, vérnyomás, testzsír%, BMI) (Dr. Borda Stefánia iskolaorvos)
3. június 16: Mozgás éjszakája – éjszakai kerékpártúra Mártélyra
4. szeptember 16: Fehértó Napja, kerékpártúra Kardoskútra
5. október 21: Elkerülő túra – kerékpárral az épülő 47-es elkerülő úton

Az alapítvány és a **Hungarian Flyers Kerékpáros Klub** közös **kerékpáros programjai** folytatódtak ebben az évben is:

1. A Hódmezővásárhely belvárosában ötödik alkalommal megrendezett „Bringalovagok” elnevezésű utcai kerékpáros versenyre 31 fő regisztrált.
2. Az immár hetedik Bodnár Bertalan Teljesítménytúra és Maraton rendezvényen 2017-ben több mint 260-an regisztráltak a különböző versenyszámokra, amelyeket szép számú érdeklődő kísért figyelemmel.

Júliusban a vásárhelyi **kerékpáros portyázók** a Zsil és a Cserna völgyét járták be Hunyad megyében (Románia). Útjukat az alapítvány adománya ismét segítette (Nyári József tanár úr)

A Csongrád Megyei **Pedagógiai Szakszolgálat** Intenzív Korai Terápiás Hetének **támogatása** az elmúlt évekhez hasonlóan történt, majd novemberben egy szakmai továbbképző előadást is megfinanszíroztunk. Júniusban több készségfejlesztő eszköz adományozásával segítettük az intézmény szakmai munkáját.

A beteg gyermekeket nevelő családok az elmúlt évhez hasonlóan kérték az alapítvány segítségét a szükséges **gyógyszerek kiváltásához. Gyógyászati segédeszközök** beszerzéséhez 2016-hoz képest több mint kétszeres mértékben kaptak támogatást (pl. szemüvegre). A szociális helyzetüket tekintve rászoruló, kisgyermekes családok azonnali támogatásként **gyorssegélyt** gázpalack cseréhez, illetve áramkártya feltöltéshez, négyszeres arányban adtak be, és kaptak az elmúlt évhez képest…

Az **alapítvány** társadalmi beágyazottságát és tevékenységének **ismertségét, elismertségét jelzi**, hogy továbbra is több mint 1 millió forint anyagi támogatást kapott a térségben lakó természetes személyektől, vállalkozásoktól. Ebben az évben is tovább nőtt a személyi jövedelemadó 1%-ának felajánlásából származó bevétele az alapítványnak. (2016-ban utalta át a NAV az eddigi legnagyobb összeget!)

Szeptemberben két **kulturális programmal** a középiskolás fiatalokat célozta meg az alapítvány. Megszervezte a Kolozsvári Magyar Színház fiatal színészének, Marosán Csabának vásárhelyi fellépését. A város egyik középiskolájában, és az Ótemplomban tartott rendhagyó irodalomórát nagy sikerrel, több száz diák és tanárjaik részvételével.

Az alapítvány **működési költség**ei 2017-ben a korábbi háromszorosára nőttek, aminek magyarázata, hogy az EFOP pályázat bonyolítása miatt jelentősen megnövekedett irodai, postai és banki tevékenység. Pl. a banki költségünk majdnem megnégyszereződött, a postai költség meghétszereződött, és 2017-ben az alapítványnak jubileumi reklámkiadásai is voltak… A működésre felhasznált összeg így is az alapítvány éves bevételének csupán 3 %-a volt!

2017 februárjától megkezdtük a **„Védőháló a családokért” EFOP-1.2.1-15** számú felhívásra beadott **„CSOMÓ” – Hódmezővásárhely – Szeged családikötelék-erősítő programsorozat** című nyertes pályázat megvalósítását a szegedi konzorciumi partnerrel. Ennek kapcsán december végéig 6 db. egynapos családi rendezvény, valamint 3 db. egyhetes workshop valósult meg városunkban a projekt keretében. (Berényi Gabi)

Az alapítvány **együttműködő partnerei:**

1. EVP-EFI
2. Hungarian Flyers Kerékpáros Klub
3. Csongrád Megyei Pedagógiai Szakszolgálat
4. Tízpróba Magyarország Kft. (DECATHLON)
5. Bethlen Gábor Református Gimnázium (közösségi szolgálat)
6. Kalmár Zsigmond Szakgimnázium és Szakiskola (közösségi szolgálat)
7. Németh László Gimnázium és Ált. Iskola (közösségi szolgálat)
8. DEAK Kooperációs Kutatási Zártkörűen Működő Nonprofit RT. (EFOP)
9. Aranyossy Ágoston Református Óvoda és Ált. Iskola (EFOP)
10. Hódmezővásárhely Megyei Jogú Város Önkormányzata (EFOP)
11. Hódmezővásárhely Többcélú Kistérségi Társulás Kapcsolat Központ (EFOP)
12. Hódmezővásárhely-Ótemplomi Református Egyházközség (EFOP)
13. Szőnyi Benjamin Református Ált. Iskola (EFOP)

